|  |  |
| --- | --- |
|  | **ÁFORM UM LAGASETNINGU**  *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** | MAR22060104 Frumvarp til laga um breytingu á lögum um stjórn fiskveiða (svæðaskipting strandveiða). |
| **Ráðuneyti /verkefnisstjóri** | Matvælaráðuneyti |
| **Innleiðing EES-gerðar?** | Já  Nei |
| **Dags.** | 21.6.2022 |

|  |
| --- |
| 1. **Úrlausnarefni** |
| 1. **Forsaga máls og tilefni**   Með lögum nr. 22/2019 var gerð breyting á 6. gr. a. í lögum nr. 116/2006 um stjórn fiskveiða, en sú grein fjallar um strandveiðar. Breytingin var gerð að frumkvæði atvinnuveganefndar Alþingis. Ákvæði 2. mgr. 6. gr. a. var breytt með þeim hætti að ákvæði um skyldu ráðherra til að kveða á um skiptingu landsvæða og aflaheimilda á tímabil og landsvæði var fellt brott. Þar með var aflaheimildum við strandveiðar ekki lengur skipt á landsvæði heldur miðað við að öll landsvæði veiddu úr sama „pottinum“ þ.e. þeim leyfilega heildarafla sem ráðstafað er til strandveiða.   1. **Hvert er úrlausnarefnið?**   Afnám svæðaskiptingar aflaheimilda við strandveiðar hefur verið í gildi sl. 4 ár. Fyrsta árið eftir breytingu (2019) stóðu strandveiðar út tímabilið þ.e. til ágústloka. Árið 2020 voru strandveiðar stöðvaðar 19. ágúst og árið 2021 voru þær stöðvaðar 18. ágúst þ.e. þá voru aflaheimildir búnar. Að óbreyttu eru líkur á að strandveiðar árið 2022 verði stöðvaðar síðari hluta júlí. Fiskgengd á grunnslóð við Ísland er nokkuð mismunandi milli landshluta miðað við árstíma. Á það bæði við um magn og gæði (stærð fisks). Þegar horft er til strandveiði tímabilsins maí-ágúst er suðvestur svæðið best fyrri hluta tímabilsins meðan norðaustur svæðið og austfirðir er best síðari hluta tímabilsins. Komi til þess að strandveiðar séu stöðvaðar, bitnar það mest á norðaustur og austur svæðinu.   1. **Að hvaða marki duga gildandi lög og reglur ekki til?**   Gildandi löggjöf dugir ekki til þegar litið er til jafnræðissjónarmiða þar sem afnám svæðisskiptingar aflaheimilda við strandveiðar hefur neikvæð áhrif á veiðar á norðaustur- og austurlandi. Er fyrirhugaðri lagasetningu því ætlað að auka jafnræði milli landsvæða. |
| 1. **Markmið** |
| **Stefna hins opinbera á viðkomandi málefnasviði/málaflokki og markmið sem að er stefnt með lagasetningu í ljósi úrlausnarefnis og stefnu stjórnvalda**  Fyrirhugað frumvarp er á málefnasviði 13 – Sjávarútvegur og fiskeldi og fellur undir málaflokk 13.10. Frumvarpið fellur vel að meginmarkmiðum málefnasviðsins, þ.e. að tryggja að íslenskur sjávarútvegur verði áfram í fremstu röð á alþjóðavísu og sjálfbær auðlindanýting og verðmætasköpun. Markmið sem að er stefnt með lagasetningu í ljósi úrlausnarefnis og stefnu stjórnvalda er að skapa sjávarútvegi skilyrði til aukinnar verðmætasköpunar með sjálfbæra nýtingu og vistkerfisnálgun að leiðarljósi.  Markmið íslenskra stjórnvalda með stjórn fiskveiða er lögum samkvæmt að stuðla að verndun og hagkvæmri nýtingu nytjastofna og tryggja með því trausta atvinnu og byggð í landinu. |
| 1. **Leiðir** |
| 1. **Ekkert aðhafst - hvaða afleiðingar hefði það?**   Jafnræði milli landssvæða er ekki tryggt hvað varðar þátttöku í strandveiðum. Komi til þess að strandveiðar séu stöðvaðar miðað við núverandi löggjöf, kemur það áfram mest niður á þeim sem stunda strandveiðar við norðausturhluta landsins.   1. **Önnur úrræði en lagasetning sem metin hafa verið**   Ákvæði laganna hvað varðar strandveiðar er það afgerandi að önnur úrræði s.s. setning reglugerðar kemur ekki til álita.   1. **Mögulegar leiðir við lagasetningu**   Gera þarf breytingu á lagaákvæði 6. gr. a. í lögum um stjórn fiskveiða til að ná fram ofanrituðu markmiði. |
| 1. **Hvaða leið er áformuð og hvers vegna?** |
| 1. **Stutt lýsing á þeirri leið sem áformuð er og rökstuðningur fyrir henni**   Áformað er að afturkalla afnám svæðaskiptingar aflaheimilda við strandveiðar sem hefur verið í gildi sl. 4 ár. Sjá nánar A2.   1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott** Fyrirhugað er að líta til þess fyrirkomulags sem var við lýði áður en breytingar voru gerðar með lögum nr. 22/2019. |
| 1. **Samræmi við stjórnarskrá og þjóðarétt – aðrar grundvallarspurningar** |
| 1. **Koma áformin inn á svið stjórnarskrár og þjóðréttarskuldbindinga?** Nei 2. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?** Nei 3. **Er önnur grundvallarlöggjöf sem taka þarf tillit til? Nei.** |
| 1. **Samráð** |
| 1. **Hverjir eru helstu hagsmunaaðilar?** Strandveiðisjómenn 2. **Er skörun við stjórnarmálefni annarra ráðuneyta?** Nei 3. **Samráð sem þegar hefur farið fram**   Samráð hefur ekki farið fram.   1. **Fyrirhugað samráð**   Fyrirhugað samráð verður í gegnum Samráðsgátt stjórnvalda. Áform um lagasetningu sem og frummat á áhrifum lagasetningar verða birt í samráðsgátt. Þá er fyrirhugað að birta drög að frumvarpi í samráðsgátt þegar þau liggja fyrir. |
| 1. **Mat á áhrifum þeirrar leiðar sem áformuð er** |
| 1. **Niðurstaða frummats á áhrifum, sbr. fylgiskjal** |
| 1. **Næstu skref, innleiðing** |
| 1. **Hefur verið gerð verkefnisáætlun fyrir frumvarpssmíðina?**   Já, fylgt verður leiðbeiningum um vandaða löggjöf frá Stjórnarráði Íslands.   1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?** Eftirlit Fiskistofu með stöðu strandveiðipotts eftir landssvæðum þyrfti að endurvekja, breyting á kerfum hjá stofnuninni sem eru þó minniháttar. Fiskistofa þyrfti tíma til undirbúnings þeirra breytinga sem umrædd lagabreyting hefur í för með sér. 2. **Hvaða forsendur þurfa að vera fyrir hendi til að lagasetning beri árangur?** 3. **Mælikvarðar á árangur og útkomu**   Jafnræði milli landssvæða hvað varðar þátttöku í strandveiðum.   1. **Hefur verið hugað að því að afla gagna til að meta árangur þegar þar að kemur?** Samanburður á strandveiðum með og án svæðaskiptingar liggur fyrir og áætlaður árangur því fyrirsjáanlegur. |
| 1. **Annað** |
|  |
| 1. **Fylgiskjöl** |
| 1. **Mat á áhrifum lagasetningar – Frummat, sbr. eyðublað** 2. **Önnur fylgiskjöl eftir atvikum** |